รัฐบาลไทย-ข่าวทำเนียบรัฐบาล-รมต.อนุชา ย้ำหน่วยงานรัฐต้องเปิดเผยข้อมูลให้ประชาชนเข้าถึงสะดวกรวดเร็วผ่านระบบดิจิทัล เพิ่มความสะดวก รวดเร็ว เข้าถึงง่ายในการบริการข้อมูลสู่ประชาชน
วันอังคารที่ 15 มีนาคม 2565
รมต.อนุชา ย้ําหน่วยงานรัฐต้องเปิดเผยข้อมูลให้ประชาชนเข้าถึงสะดวกรวดเร็วผ่านระบบดิจิทัล เพิ่มความสะดวก รวดเร็ว เข้าถึงง่ายในการบริการข้อมูลสู่ประชาชน
รมต.อนุชา ย้ําหน่วยงานรัฐต้องเปิดเผยข้อมูลให้ประชาชนเข้าถึงสะดวกรวดเร็วผ่านระบบดิจิทัล เพิ่มความสะดวก รวดเร็ว เข้าถึงง่ายในการบริการข้อมูลสู่ประชาชน
วันนี้ (15 มีนาคม 2565) เวลา 14.30 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธีมอบโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2563 – 2564 และกล่าวปาฐกถาพิเศษ เรื่อง “โลกยุคดิจิทัลเชื่อมโยงข้อมูลข่าวสารสาธารณะ” พร้อมมอบโล่ประกาศเกียรติคุณให้กับหน่วยงานที่มีศูนย์ข้อมูลข่าวสารของราชการโดดเด่น ประจําปี 2563 – 2564 จํานวน 34 หน่วยงาน โดยมี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี และคณะผู้บริหารหน่วยงานที่ได้รับโล่เข้าร่วม
รัฐมนตรีประจําสํานักนายกรัฐมนตรี กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ให้ความสําคัญกับการเปิดเผยข้อมูลข่าวสารที่เป็นประโยชน์สู่ประชาชน โดยได้เน้นย้ําให้หน่วยงานของรัฐทุกแห่งได้รับทราบนโยบายของรัฐบาลด้านข้อมูลข่าวสารของราชการ และตระหนักถึงความสําคัญของกฎหมายว่าด้วยข้อมูลข่าวสารของราชการที่รองรับสิทธิได้รู้ข้อมูลข่าวสารของประชาชน เพื่อการมีส่วนร่วมในการบริหารงานภาครัฐให้บรรลุเป้าหมายตามรัฐธรรมนูญ ยุทธศาสตร์ชาติ แผนพัฒนาเศรษฐกิจและสังคมแห่งชาติ และแผนปฏิรูปประเทศ โดยต้องยึดมั่นในหลักธรรมาภิบาล ถือปฏิบัติตามกฎหมายว่าด้วยข้อมูลข่าวสารของราชการเพื่ออํานวยความสะดวกแก่ประชาชน ให้บริการข้อมูลข่าวสารแก่ประชาชนอย่างถูกต้อง ตรงไปตรงมา นําเทคโนโลยีสารสนเทศหรือสื่ออิเล็กทรอนิกส์มาใช้ในการให้บริการข้อมูลข่าวสารอย่างทั่วถึง สะดวกรวดเร็ว ทําให้ประชาชนสามารถนําข้อมูลหรือข่าวสารสาธารณะไปใช้ให้เกิดประโยชน์ต่อไปได้
รัฐมนตรีประจําสํานักนายกรัฐมนตรี เน้นย้ําว่า หน่วยงานของรัฐทุกแห่งจะต้องเปิดเผยข้อมูลข่าวสารของราชการให้ประชาชนเข้าถึงได้โดยสะดวกรวดเร็วมากขึ้นผ่านระบบดิจิทัล เช่น อินเทอร์เน็ต (E-mail, Website) โซเชียลมีเดีย (Social Network) แอพลิเคชันและ Big data และให้มีการจัดแสดงข้อมูลข่าวสารสาธารณะในศูนย์ข้อมูลข่าวสารของราชการทางเว็บไซต์หรือในรูปแบบดิจิทัลให้ครบถ้วนทุกหน่วยงาน เพื่อเป็นการอํานวยความสะดวกแก่ประชาชนมากยิ่งขึ้น
สําหรับพิธีมอบโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2563-2564 มีหน่วยงานที่ได้รับโล่ฯ จํานวน 34 หน่วยงาน ซึ่งเป็นหน่วยงานที่มีการดําเนินงานศูนย์ข้อมูลข่าวสารของราชการอย่างโดดเด่น รองรับสิทธิการได้รู้ตามรัฐธรรมนูญของประชาชนในการเข้าถึงข้อมูลข่าวสารของราชการ เพื่อตรวจสอบการใช้อํานาจรัฐ และการมีส่วนร่วมในการดําเนินงานของหน่วยงานของรัฐได้อย่างมีประสิทธิภาพ ตามวัตถุประสงค์เพื่อให้หน่วยงานภาครัฐได้รับทราบนโยบายของรัฐในการเข้าถึงข้อมูลข่าวสารของราชการ รวมทั้งเสริมสร้างความรู้ ความเข้าใจ และตระหนักถึงความสําคัญของกฎหมายว่าด้วยข้อมูลข่าวสารของราชการมากยิ่งขึ้น อีกทั้งเป็นการเชิดชูเกียรติแก่หน่วยงานที่มีการดําเนินงานศูนย์ข้อมูลข่าวสารของราชการอย่างโดดเด่น เพื่อรองรับสิทธิการได้รู้ตามรัฐธรรมนูญของประชาชนในการเข้าถึงข้อมูลข่าวสารของราชการเพื่อตรวจสอบการใช้อํานาจรัฐ และการมีส่วนร่วมในการดําเนินงานของหน่วยงานของรัฐได้อย่างมีประสิทธิภาพ
--------------------------------------